དེ་བཞིན་བོད་མི་རྣམས་ནི་འཛམ་གླིང་རྒྱལ་ཁབ་ཁག་འདྲ་མིན་ནང་ཡོད་ཀྱང་།འོས་བསྡུ་ཚགས་ཚུད་དང་དོན་དང་ལྡན་པ་ཞིག་ཡོང་བཞིན་ཡོད་ཅེས་དང་།ལྷག་པར་ཕྱིའི་མི་མང་པོ་ཞིག་གིས་བཙན་བྱོལ་བོད་མིའི་མང་གཙོར་བསྔགས་བརྗོད་བྱེད་བཞིན་ཡོད་པ་མ་ཟད།གྲོས་ཚོགས་ཚོགས་པའི་སྐབས་སྐུ་མགྲོན་ཕེབས་མཁན་མང་དག་ཅིག་གིས་གྲོས་ཚོགས་འདི་ནི་ཞི་བདེའི་ལྷ་ཁང་ལྟ་བུ་ངོས་འཛིན་བྱེད་མཁན་ཡང་ཡོད།དེ་བཞིན་སྲིད་དོན་ཚན་རིག་པ་ཚོས་ཀྱང་བོད་མི་ཚོར་མང་གཙོ་ངོ་མ་ཡོད་པ་དང་།བོད་མི་མི་རེ་ངོ་རེེ་ནས་སོ་སོའི་སྔོན་འགྲོའི་འོས་མིར་འོས་འཕེན་རྒྱུ་ཡོད་པ།གང་ལྟར་མང་གཙོ་ཡང་དག་དང་ཚད་ལྡན་ཞིག་འདུག་ཅེས་བསྔགས་བརྗོད་གནང་མཁན་ཡོད།ཁྱེད་ཚོ་མང་གཙོ་དོན་གཉེར་བ་ཤ་སྟག་ཡིན་ཙང་།རྒྱ་ནག་ནང་མང་གཙོ་ཐོབ་ཆེད་དང་།བོད་དོན་བདེན་མཐའ་གསལ་ཐབས་སླད་ཁྱེད་རྣམ་པས་གོང་དུ་གསུངས་པ་ལྟར།ང་ཚོ་ཕན་ཚུན་མཉམ་རུབ་ཐོག་མུ་མཐུད་ཕྱག་ལས་གནང་ཐུབ་པའི་རེ་བ་ཡོད་ཅེས་གསུངས་གནང་བ་དང་།དེ་བཞིན་བྱིས་པ་རང་ལོ་༡༥ནས་༦༥བར་གྱི་བོད་ཀྱི་འཐབ་རྩོད་ཆེད་སྐུ་ལུས་མེ་མཆོད་དུ་ཕུལ་བཞིན་ཡོད་པའི་སྐོར་དང་།བྱིས་པ་རྣམས་ནས་རྒྱ་ནག་གི་སྲིད་འཛིན་མའོ་དང་།ཏིང་ཞའོ་ཕིང་།ཅང་ཙི་མིན་ལ་སོགས་པ་གོ་ཐོས་ཙམ་ཡང་མེད་ཀྱང་བོད་པའི་འཐབ་རྩོད་ཐོག་དཀའ་ལས་རྒྱག་བཞིན་ཡོད་སྐོར།དེ་བཞིན་ཁོང་རྣམ་པར་བོད་ནང་གི་གནས་བབ་དང་།རྒྱལ་སྤྱིའི་རང་སྲིད་རང་སྐྱོང་དང་འབྲེལ་བའི་དཔེ་དེབ་གཉིས་ཕུལ་བའི་ཐོག་འགྲེལ་བརྗོད་སྙིང་བསྡུས་རེ་གནང་སོང་།དེ་ནས་དཔལ་ལྡན་ཚོགས་གཙོ་སྦྲེལ་པོ་མཆོག་དང་ལྷན་གྲོས་ཚོགས་ནང་གཟིགས་བསྐོར་ཕེབས་གནང་ཡོད་པ་བཅས།།